ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง   นร02660055653

ขอให้พิจารณาจัดสรรเพิ่มจำนวนบุคลากรทางการแพทย์ของโรงพยาบาลลาดกระบัง ถนนอ่อนนุช-ลาดกระบัง ลาดกระบัง เขตลาดกระบัง กรุงเทพมหานคร เนื่องจากผู้ร้องแจ้งว่า วันที่ 29 ธันวาคม 2566 ช่วงเวลา 15.00 น. ผู้ร้องได้ใช้บริการโรงพยาบาลดังกล่าว ซึ่งผู้ร้องมีอาการอาหารเป็นพิษปวดท้องเฉียบพลัน แต่ทำการรอแพทย์ 1ชั่วโมง 30นาที โดยทางพยาบาลชี้แจงว่า หลังจาก 12.00 น. หากเป็นวันหยุดนักขัตฤกษ์หรือวันเสาร์-อาทิตย์ มีแพทย์ตรวจแค่1ท่านและจะรักษาตามลำดับอาการความหนักหรือเจ็บป่วย ทำให้บุคคลอื่นที่มีอาการหนักกว่าผู้ร้องได้พบแพทย์ก่อนในขณะที่ผู้ร้องมาใช้บริการก่อนบุคคลอื่น ประสบปัญหาลักษณะดังกล่าวมาจำนวน 2-3 ครั้ง ส่งผลให้ผู้ร้องไม่ได้รับความสะดวกในการใช้บริการ จึงประสงค์ให้หน่วยงานที่เกี่ยวข้องพิจารณาจัดสรรเพิ่มจำนวนบุคลากรทางการแพทย์ของโรงพยาบาลลาดกระบังเพื่ออำนวยความสะดวกให้แก่ประชาชนที่มาใช้บริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata